stanford-oval/wikipedia huggingface dataset:
Sukellusmaski

Sukellusmaski on sukellusväline, joka mahdollistaa tarkan näkemisen veden alla.
Tavallisin sukellusmaski on ns. puolimaski joka peittää sekä silmät että nenän. Vanhimmissa malleissa oli pyöreä tai soikea lasi, mutta sittemmin on tullut hyvin suosituksi erillisillä linsseillä varustettu malli, johon voidaan vaihtaa silmälaseja vastaavia optisia linssejä. Maskin tyhjennys veden alla kuuluu sukelluskurssin perusasioihin. Tyhjentäminen tapahtuu puhaltamalla maskiin nenän kautta ilmaa ja päästämällä vesi alakautta pois.
Sukelluksessa käytetään myös kokokasvomaskia. Cressi Scuba-mallinen maski on koko kasvojen kokoiseksi venytetty tavallinen maski. Kasvojen alaosan peittää kumiosa, jossa suun kohdalla on vahvistettu aukko hengityssäätimelle. Kokokasvomaskeissa paineilma on johdettu koko maskin alueelle eikä erillistä suukappaletta ole, hengityssäädin on niissä rakenteellinen osa kokonaisuutta ja mikrofonin käyttö ja siten puhuminen on mahdollista. Maskin pehmeät osat valmistetaan yleensä silikonista ja sen lasin tulee olla karkaistu. Jos maskia käyttävällä henkilöllä on taittovirhettä, voidaan maskiin hioa taittovirheen korjaava linssi.
Aiemmin on ollut olemassa myös yksinomaan silmät peittäviä sukelluslaseja, joihin liittyi erikseen kaksi letkullista kumipalloa. Sukellettaessa paine puristi palloja ja näin tasasi silmäsuojuksien painetta. Menetelmää käytettiin etupäässä helmenkalastuksessa, joskin sielläkin se syrjäytyi normaalin puolimaskin tieltä: kumipallot toimivat vain muutamien metrien syvyyteen asti.
Kuvia

Klassinen sukellusmaski
Nykyaikainen sukellusmaski
Kokokasvomaski
Stadio Friuli

| Stadio Friuli |
| --- | --- |

Rakennuksen tiedot
Sijainti:  Udine, Italia
Koordinaatit:  46°4′53.77″N, 13°12′0.49″E
Rakennustyöt aloitettu:  1971
Avattu:  1976
Omistaja:  Udinen kaupunki
Kenttä:  Nurmi
Käyttäjät
 Udinese Calcio 
Katsojakapasiteetti
 41 700 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Stadio Friuli on stadion Udinen kaupungissa Italiassa. Stadion on Udinese Calcion kotistadion. Vuonna 1976 avatun stadionin kapasiteetti on noin 41 700. Stadion oli yksi jalkapallon MM-kilpailujen 1990 pelipaikoista.
Sundanjokirastas

| Sundanjokirastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Jokirastaat Myophonus
Laji::  glaucinus
Kaksiosainen nimi
 Myophonus glaucinus  (Temminck, 1823) 
Katso myös
   Sundanjokirastas Wikispeciesissä   Sundanjokirastas Commonsissa 
Infobox OKNimi-testi OKIUCN-testi OK: 
Sundanjokirastas (Myophonus glaucinus) on sieppojen heimoon kuuluva varpuslintu.
Levinneisyys

Sundanjokirastasta tavataan kotoperäisenä Indonesiassa, Jaavan ja Balin saarilla. Populaation kokoa ei tiedetä, mutta lajia on kuvattu yleiseksi ja se on luokiteltu elinvoimaiseksi.
Elinympäristö

Sundanjokirastas elää metsissä 800–2 400 metrin korkeudessa.
Suurennusohjelma

Suurennusohjelma on ohjelma, joka suurentaa halutun osan tietokoneen näytöllä olevasta informaatiosta. Tästä hyötyvät erityisesti sellaiset henkilöt, joiden on vaikea lukea pientä tekstiä tai nähdä graafisen sisällön yksityiskohtia. Suurennettavan kohdan kokoa ja suurennussuhdetta voi muuttaa haluamallaan tavalla. Myös suurennusikkunan kehystä voi mukauttaa mieleisekseen, esimerkiksi säätämällä sen paksuutta tai vaihtamalla sen värin. Niin ikään itse suurennusikkunan värejä voi muuttaa, ja ikkunan voi halutessaan lukita tiettyyn kohtaan näytöllä. Windows-käyttöjärjestelmässä on vakiona suurennusohjelma nimeltä suurennuslasi. Ohjelma kuuluu helppokäyttötoimintoihin. Suurennusohjelman tarpeen voi kuitata myös muuttamalla näytön resoluutiota. Resoluutiota muuttamalla kaikki objektit ruudulla suurenevat, mutta haittapuolena ruudulle ei mahdu yhtä paljon kohteita kuin suuremmalla resoluutiolla.
Yleisimpiä suurennusohjelmia Suomessa ovat[lähde? ]
Virtual Magnifying Glass
Dolphinin Supernova, Lunar ja LunarPlus
Freedom Scientificin Magic.
Matkapuhelimiinkin on kehitetty suurennusohjelma. Toistaiseksi ainoa tällainen ohjelma on Code Factoryn Mobile Magnifier. Se toimii tietyissä Symbian Series 60 -puhelimissa, joita valmistavat ainakin Nokia, Panasonic, Samsung ja Siemens.
Somalian sota 2006–2009

Somalian sota oli Somaliassa käyty aseellinen konflikti, jossa Etiopia ja sen tukema Somalian siirtymäkauden hallitus  taistelevat islamilaista Islamilaisten oikeusistuinten liittoa ja muita aseellisia ryhmittymiä vastaan tarkoituksena saada maa komentoonsa. Sota alkoi virallisesti 21. joulukuuta 2006, kun islamistien johtaja šeikki Hassan Dahir Aweys julisti, että "Somalia on sotatilassa ja kaikkien somalien pitäisi ottaa osaa taisteluun Etiopiaa vastaan". Etiopian pääministeri Meles Zenawi julisti maan olevan sodassa islamisteja vastaan 24. joulukuuta 2006. Etiopialaiset ovat kristittyjä, ja pelko islamin vaikutusvallan kasvusta oli osin pelon taustalla.
2006

20. joulukuuta taistelut alkoivat väliaikaishallituksen pääkaupungin Baidoan lähellä. Ryhmien johtajat pitivät avoimena mahdollisuuden osallistua rauhanneuvotteluihin EU:n välityksellä. 22. joulukuuta Etiopian hallitus ilmoitti lähettäneensä Baidoaan 20 T-55-panssarivaunua ja neljä taisteluhelikopteria. 26. joulukuuta islamistit vetäytyivät kaikilla rintamilla. 27. joulukuuta hallituksen joukot valtasivat Jowharin, 90 kilometriä Mogadishusta pohjoiseen. Samana päivänä Islamilaisten oikeusistuinten liiton johtajat erosivat Somalian hallituksen ja Etiopian joukkojen lähestyessä pääkaupunkia ja luovuttivat Mogadishun hallinnan sen asukkaille välttääkseen verilöylyn ja kaupungin tuhon.
2007

Viimeinen liiton hallussa ollut kaupunki Kismayo, joka sijaitsee 300 km etelään Mogadishusta, vallattiin 1. tammikuuta. Taisteluja käytiin Jilibissä, 100 km kaupungista pohjoiseen, ja sen jälkeen joukot vetäytyivät etelään kohti Kenian rajaa. Ras Kambonin taistelu, joka alkoi 5. tammikuuta, johti islamistien vetäytymiseen alueelta. Yhdysvallat tuki hyökkäystä AC-130-maataistelukoneilla ensisijaisena tavoitteenaan eliminoida alueella toimivat Al-Qaedan jäsenet. Osan sen johtajista uskotaan paenneen Jemeniin. Taistelut Mogadishusta kiihtyivät maaliskuun lopussa, ja yli tuhannen ihmisen arvioitiin kuolleen. Islamistit aloittivat itsemurhaiskut etiopialaisia ja somalialaisia joukkoja vastaan. Kesäkuussa Mogadishussa puhjenneiden levottomuuksien jälkeen viranomaiset julistivat pääkaupunkiin ulkonaliikkumiskiellon. YK:n turvallisuusneuvosto hyväksyi Afrikan Unionin rauhanturvajoukot Somaliaan puoleksi vuodeksi. Taistelut puhkesivat Mogadishussa. Punaisen ristin mukaan taistelut olivat pahimmat 15 vuoteen. Yli 320 000 somalia pakeni. Satoja kuoli. Merirosvot uhkasivat ruokalähetyksiä.
Yhdysvaltojen laivasto ampui kohteita, joissa Al–Qaedan epäiltiin toimivan Puntlandissa. Pääministeri Ghedi pelastui itsemurhapommittajalta asunnossaan. Etiopian pääministeri Meles Zenawi kävi Mogadishussa ja lupasi vetää joukkonsa, kun rauhasta saadaan pysyvä. Ihmisoikeusjärjestö Human Rights Watch väitti Etiopian, Somalian hallituksen ja kapinallisjoukkojen syyllistyneen sotarikoksiin. Syyskuussa vastarintajoukot kokoontuivat Asmarassa Eritreassa ja suunnittelivat diplomaattista ratkaisua. Etiopian joukot ampuivat ulkomaisia joukkoja vastustavia mielenosoittajia Mogadishussa. Raskaimmat taistelut sitten huhtikuun. Etiopialaiset toivat lisäjoukkoja kaupunkiin. Marraskuussa hallitus sulki yksityiset radioasemat Radio Shabelle, Radio Simba ja Radio Banadir. YK:n edustaja kuvasi Somalian kriisiä pahimmaksi Afrikassa ja esitti kansainvälisen oikeuden käyttöä. Nur Addesta tuli uusi pääministeri. Somalialaisten pakolaisten määrä nousi miljoonaan, kun pääkaupungista pakeni 200 000. Etiopian joukot poistuivat joulukuun lopulla Gurielista, jossa olivat majoittuneet Suomen kehitysyhteistyövaroin rakennettuun terveyskeskukseen palatakseen sinne uudestaan puoli vuotta myöhemmin. Elokuussa kaksi somalialaista toimittajaa sai surmansa Mogadishussa. Toinen toimittajista oli kritisoinut radio-ohjelmissaan Somalian hallitusta ja islamisteja.
2008

Tammikuussa Burundi lähetti 440 miestä Afrikan unionin joukkoihin Mogadishuun. Yhdysvallat laukaisi ohjuksen Dhobleen kohteenaan al-Qaeda. Islamistien kapina laajeni.
Euroopan unioni pyysi kansainvälistä apua merirosvouksen lopettamiseksi Somalian rannikolla. Huhtikuussa Yhdysvaltain ohjus surmasi al-Shabaab-ryhmän johtajan Aden Hashi Ayron, ja samalla kuoli ja haavoittui useita siviilejä. Toukokuussa Etiopian pääministeri Meles Zenawi sanoi pitävänsä joukot Somaliassa kunnes "jihadistit" on lyöty. YK:n turvallisuusneuvosto kutsui ulkomaisia laivastoja ottamaan kiinni merirosvot Somalian rannikolta. Kesäkuussa siirtymäkauden hallitus solmi tulitauon oppositioryhmä "Somalian vapautuksen allianssin kanssa. Islamilaisten tuomioistuinten joukkojen johtaja Hassan Dahir Aweys hylkäsi hallituksen tarjoaman sopimuksen, jonka mukaan etiopialaiset poistuisivat Somaliasta 120 päivässä. Hän lupasi suostua rauhaan vasta Etiopian joukkojen poistuttua maasta. Heinäkuussa YK:n kehitysohjelman johtaja Somaliassa, Osman Ali Ahmed sai surmansa asemiesten laukauksista Mogadishussa. Kaikki sodan osapuolet tuomitsivat ampumisen.
Summer of Sam

| Summer of Sam |
| --- | --- |

Ohjaaja:  Spike Lee
Käsikirjoittaja:   Victor Colicchio  Michael Imperioli  Spike Lee 
Tuottaja:   Victor Colicchio  Michael Imperioli  Spike Lee 
Säveltäjä:  Terence Blanchard
Kuvaaja:  Ellen Kuras
Leikkaaja:  Barry Alexander Brown
Pukusuunnittelija:  Ruth E. Carter
Pääosat:   John Leguizamo  Adrien Brody  Mira Sorvino  Jennifer Esposito  Bebe Neuwirth  Anthony LaPaglia  Patti LuPone  Ben Gazzara 
Valmistustiedot
Valmistusmaa:  Yhdysvallat
Tuotantoyhtiö:  40 Acres & A Mule Filmworks (käännä suomeksi) Touchstone Pictures
Levittäjä:  Walt Disney Studios Motion Pictures Netflix Disney+
Ensi-ilta:  1999
Kesto:  143 min
Alkuperäiskieli:  italia englanti
Aiheesta muualla
IMDb 
Elonet
AllMovie
Infobox OKNimi-testi OK: 
Summer of Sam (Summer of Sam) on vuonna 1999 ensi-iltansa saanut Spike Leen ohjaama draamaelokuva, joka kertoo sarjamurhaaja David Berkowitzista.
The Guardianin Alex von Tunzelmann luonnehti elokuvaa taitavasti tehdysti, lähes ”tylsän virheettömäksi” ja aidon tuntuiseksi kuvaukseksi kesän 1977 New Yorkista, mutta hänelle jäi tunne että jäsentyneempi ja kiinnostavampikin tarina aiheesta olisi ollut kerrottavissa. Roger Ebertin mielestä Summer of Sam on kuin saman ohjaajan Do the Right Thingin (1989) rinnakkaisteos, jossa ollaan mustien sijasta valkoisten asuinalueilla kokemassa samanlaista tapahtumaketjua: yhteisö kokee tulleensa uhatuksi ja etsii syntipukiksi ulkopuolisen.
Veliinipaperi

Veliinipaperi eli vesiraidaton paperi (ransk. papier vélin) on korkealaatuinen kirjepaperi- tai painopaperilaji. Se on paksua, himmeäpintaista ja usein käsintehtyä paperia, jolla on hieno pinta ja tasainen pohja.
Veliini on ohut ja sileä pergamenttilaatu. Sen mukaan nimettiin ohutta pergamenttia jäljittelevä paperilaji veliinipaperiksi. Se on John Baskerville’in vuoden 1757 tienoilla kehittämä paperilaji, jonka nimitys vakiintui Pierre Didot’n työn tuloksena 1780-luvulla. Alkuaan sitä valmistettiin tiheän metalliverkon avulla käyttämättä normaalia puristusta.
Sotilasapteekki

Sotilasapteekki  (SAPT, aik. SApt) on Keski-Suomessa toimiva Suomen puolustusvoimiin kuuluva yksikkö, joka vastaa  farmasiamateriaalista sekä lääkealan logistiikasta ja valmiusasioista.
Sotilasapteekki on toiminut aikaisemmin myös itsenäisenä joukko-osastona. Joukko-osastona se lakkautettiin vuoden 2005 lopussa, jolloin se liitettiin Lahden Hennalan varuskunnan joukkoihin, joissa se on hallinnollisesti Sotilaslääketieteen Keskuksen alaisen Lääkintävarikon yksikkö (SAPT/LÄÄKV/SOTLK).
Sotilasapteekki perustettiin vuonna 1918.
Tehtäviä

Sotilasapteekki hankkii, varastoi ja toimittaa puolustusvoimien terveydenhuollossa tarvittavia lääkkeitä ja muuta apteekkialan materiaalia. Varuskuntien terveysasemien yhteydessä toimii myös lääkekeskuksia ja -varastoja, joiden valvonnasta se asetuksen mukaan huolehtii. Koska kaikissa toimipisteissä ei voida tukeutua sairaanhoitopiirien kanssa solmittuihin kumppanuussopimuksiin kuuluviin sairaala-apteekkipalveluihin, vastaa sotilasapteekki näiden toimipisteiden apteekkipalveluista. Se huolehtii myös puolustuslaitoksen lääkealan koulutus- ja asiantuntijatoiminnasta. Aikaisemmin sen tehtäviin on kuulunut myös infuusionesteiden tuotanto kriisiajan tarpeita varten.
Sotilasapteekki on Suomen ainoa farmasiamateriaalin sotilaallinen laitos, ja se palvelee kaikkia puolustushaaroja. Yksikön kumppaneita ovat mm. sairaaloiden apteekit, lääketukkukaupan ala, koti- ja ulkomainen lääketeollisuus sekä Huoltovarmuuskeskus.
Organisaatio

Sotilasapteekin johtaja vuonna 2013 on farmasia-alan erikoisupseeri, proviisori Jarkko Kangasmäki.
Sotilasapteekin toimintoja on Lahdessa ja Ilmajoella sekä Viitasaarella Hakovuoren luolastossa. Toimintansa alkuaikoina se sijaitsi Viipurissa.
Myös puolustusvoimien ulkopuolella Sotilasapteekki tunnetaan mm. aikanaan valmistamista peltirasiassa toimitettavasta huulirasvasta (huulivoiteesta) ja Pectoralis-nimisestä kurkkutabletista.
Sundelin

Sundelin on muun muassa seuraavien henkilöiden sukunimi:
Jörgen Sundelin (s. 1945), ruotsalainen purjehtija
Matti Sundelin (s. 1934), suomalainen jalkapalloilija ja jääkiekkoilija
Peter Sundelin (s. 1947), ruotsalainen purjehtija
Seppo Sundelin (1938–2010), suomalainen ranskan kielen lehtori ja sanakirjojen tekijä
Sofianna Sundelin (s. 2003), suomalainen jääkiekkoilija ja olympiamitalisti
Stefan Sundelin (1936–2003), ruotsalainen purjehtija
Ulf Sundelin (s. 1943), ruotsalainen purjehtija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Stadio Cino e Lillo Del Duca

| Stadio Cino e Lillo Del Duca |
| --- | --- |

Rakennuksen tiedot
Sijainti:  Ascoli Piceno, Italia
Koordinaatit:  42.861128°N, 13.593854°E
Avattu:  1962
Remontoitu:  1975, 2015–2017
Omistaja:  Ascoli Picenon kaupunki
Kenttä:  nurmi
Käyttäjät
 Ascoli Calcio 1898 
Katsojakapasiteetti
 12 461 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Stadio Cino e Lillo Del Duca on Italiassa Ascoli Picenon kaupungissa sijaitseva urheilustadion, joka on valmistunut vuonna 1962. Se on muun muassa Ascolin jalkapallojoukkueen kotikenttä. Stadionilla ovat pelanneet otteluitaan myös Italian miesten- ja naisten jalkapallomaajoukkueet sekä Italian rugbymaajoukkue. Stadion on nimetty liikemiesveljesten Cino ja Lillo Del Ducan mukaan.
Aiheesta muualla

Kuvia tai muita tiedostoja aiheesta Stadio Cino e Lillo Del Duca Wikimedia Commonsissa
Vastavuoroiset ryhmät

Vastavuoroiset ryhmät on ryhmätyömenetelmä, joka soveltuu jopa 60 hengen ryhmätyön organisointiin. Menetelmässä osallistujat jaetaan pienryhmiin, joista kukin käsittelee teemaa tietystä näkökulmasta. Tämän jälkeen muodostetaan uudet ryhmät, joissa on edustus jokaisesta aiemmasta ryhmästä. Kukin osallistuja opettaa vastavuoroisesti omassa aiemmassa ryhmässään oppimansa asiat muulle ryhmälle. Menetelmää voidaan jatkaa antamalla jatkotehtäviä ja jatkamalla ryhmien uudelleenjakoa vastaavasti.
Stadio Ennio Tardini

| Stadio Ennio Tardini> Il Tardini |
| --- | --- |

Rakennuksen tiedot
Sijainti:  Parma, Italia
Koordinaatit:  44.794908°N, 10.338453°E
Avattu:  1923
Remontoitu:  1990–1993
Omistaja:  Parman kaupunki
Kenttä:  nurmi
Aiemmat nimet:  Stadio Municipale (1922–1923)
Käyttäjät
 Parma FC 
Katsojakapasiteetti
 27 906 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Stadio Ennio Tardini (myös Il Tardini) on Italian Parmassa sijaitseva jalkapallostadion, joka on valmistunut vuonna 1923. Stadion on Parma FC:n kotikenttä. Myös Italian jalkapallomaajoukkue on pelannut stadionilla kahdeksan A-maaottelua. Stadion on nimetty seuran entisen puheenjohtajan Ennio Tardinin (1879–1923) mukaan.
Aiheesta muualla

Kuvia tai muita tiedostoja aiheesta Stadio Ennio Tardini Wikimedia Commonsissa
Stadio Ennio Tardinin kotisivut (Arkistoitu – Internet Archive)
Som ett fladdrande ljus

| Som ett fladdrande ljus Rolf Wikström |
| --- | --- | --- |

Studioalbumin tiedot
 Äänitetty : touko–kesäkuu 1990, MNW Studio, Tukholma, Ruotsi
 Julkaistu: 1990
 Tuottaja(t): Tony Thorén
 Tyylilaji: blues
 Kesto: 44.11
 Levy-yhtiö: MNW (MNWCD 207), (MNWP 207)
Rolf Wikströmin muut julkaisut
| Mitt hjärta är ditt 1989 | Som ett fladdrande ljus 1990 | Blues är allt jag har 1992 |
Som ett fladdrande ljus on ruotsalaisen blueskitaristi-laulajan Rolf Wikströmin kolmastoista albumi, joka julkaistiin vuonna 1990 levymerkillä MNW.
Kappaleet

Kaikki kappaleet kirjoittanut Rolf Wikström.
Kappaleet > A-puoli

Lögner över landet – 4.50
Murar – 4.30
Himlen är blå – 4.50
Nog står jag ut med live – 4.20
När du går – 3.45
Kappaleet > B-puoli

Så långt från nån jag älskar – 5.10
Jag var där – 4.30
Ett pilträd – 5.08
Fast i en dröm – 5.05
Som ett fladdrande ljus – 2.05
Kokoonpano

Rolf Wikström – kitara, laulu
Mats Alsberg – basso (1, 6, 7, 9)
Tony Thorén – basso (2, 3, 5)
Lotten Andersson – laulu (1–6, 8)
Carina Carlsson – laulu (2, 3, 5, 6)
Peter LeMarc – laulu (3, 7)
Torbjörn Hedberg – syntetisaattori
Claes von Heijne – flyygeli
Roger Palm – rummut (4, 5, 9)
Magnus Persson – rummut, lyömäsoittimet
Malte Sjöstrand – urut
Aiheesta muualla

Som ett fladdrande ljus discogs.com -sivustolla
Summer ’68

”Summer ’68” on englantilaisen rockyhtye Pink Floydin musiikkikappale, joka julkaistiin albumilla Atom Heart Mother (1970). Kappaleen kesto on 5:28, ja sen on sanoittanut Rick Wright, joka myös laulaa kappaleen. Taustalaulajana toimii David Gilmour.
Muusikot

Rick Wright – sanoitus, piano, urut
Roger Waters – basso
David Gilmour – akustinen kitara
Nick Mason – rummut
Sotilasarvot Georgian asevoimissa

Sotilasarvot Georgian asevoimissa jakautuvat upseereihin ja muihin.
Upseerit

| Sotilasarvo  (georgiaksi)> Suomeksi | გენერალი Generali> Kenraali | გენერალ ლეიტენანტი General leit’enant’i> Kenraaliluutnantti | გენერალ-მაიორი General-maiori> Kenraalimajuri | ბრიგადის გენერალი Brigadis generali> Prikaatikenraali | პოლკოვნიკი P’olk’ovnik’i> Eversti | ვიცე-პოლკოვნიკი Vitse-p’olk’ovnik’i> Everstiluutnantti | მაიორი Maiori> Majuri | კაპიტანი K’ap’it’ani> Kapteeni | უფროსი ლეიტენანტი Uprosi leit’enant’i> Yliluutnantti | ლეიტენანტი Leit’enant’i> Luutnantti |
| --- | --- | --- | --- | --- | --- | --- | --- | --- | --- | --- |
Maavoimat: 
Ilmavoimat: 
Lähde:
Muut

| Sotilasarvo  (georgiaksi)> Suomeksi | მთავარი სერჟანტი Mtavari serzhant’i> Ylisotilasmestari | მასტერ-სერჟანტი Mast’er-serzhant’i> Sotilasmestari | უფროსი სერჟანტი Uprosi serzhant’i> Ylikersantti | სერჟანტი Serzhant’i> Kersantti | უმცროსი სერჟანტი Umtsrosi serzhant’i> Alikersantti | კაპრალ-სპეციალისტი K’ap’ral-sp’etsialist’i> Erikoiskorpraali | კაპრალი K’ap’rali> Korpraali | I კლასის რიგითი I k’lasis rigiti> I luokan sotamies | რიგითი Rigiti> Sotamies |
| --- | --- | --- | --- | --- | --- | --- | --- | --- | --- |
| Maavoimat |  |  |  |  |  | – |  |  | – |
| Ilmavoimat |  |  |  |  |  | – |  |  | – |
Lähde:
Somalian vallankaappausyritys 1978

Somalian vallankaappausyritys 1978 oli väkivaltainen sotilaallinen vallankaappausyritys, joka tapahtui Somaliassa (silloinen Somalian demokraattinen tasavalta ) 9. huhtikuuta 1978. Yhdysvaltain keskustiedustelupalvelu arvioi, että eversti Mohamed Osman Irron johtamassa vallankaappauksessa oli mukana noin kaksikymmentä upseeria, 2000 sotilasta ja 65 panssarivaunua. Epäonnistuneen vallankaappauksen jälkeen seitsemäntoista väitettyä johtajaa, mukaan lukien Osman, teloitettiin ampumalla.
Tausta

Vallankaappausyrityksen järjesti ryhmä tyytymättömiä armeijan upseereita Osmanin johdolla katastrofaalisen Ogadenin sodan seurauksena Etiopiaa vastaan (jota silloin hallitsi Derg). Sodan aloitti Siad Barre, joka oli itse tullut valtaan kymmenen vuotta aiemmin Somalian vallankaappauksessa vuonna 1969.
Seuraavan kuukauden Yhdysvaltain tiedustelupalvelun (CIA) muistiossa arvioitiin, että vallankaappaus oli vastaus Barrelle, joka määräsi Ogadenin sotaan osallistuneiden upseerien pidättämisen ja teloituksen. Upseerit uskoivat, että Barre oli tarkoituksella käyttänyt muiden klaanien joukkoja "tykistön ruokana", kun taas hänen oman Marehan-klaaninsa virkamiehille annettiin turvallisempia käskyjä. Raportissa todettiin, että vallankaappaukseen osallistuvia virkamiehiä "motivoi ainakin niin ikään jatkuva etninen vastakkainasettelu Barreen nähden, kuin tyytymättömyys hänen hallintojärjestelmäänsä Ogadenin epäonnistumisen seurauksena".
Vallankaappaus

Vallankaappaus alkoi 9. huhtikuuta 1978. Suurin osa taisteluista päättyi päivän loppuessa.
Taistelu puhkesi Afgoyn kylässä, pääkaupunki Mogadishusta etelään, ja pienaseiden tulitusta ja räjähdyksiä kuului pääkaupungin laitamilla. Vallankaappauksen oli alun perin tarkoitus alkaa Hargeisassa, mutta Barre todennäköisesti tiesi yrityksestä etukäteen ja pystyi keskeyttämään vallankaappauksen ennen sen käynnistämistä, sekä sijoittamaan itselleen uskollisia joukkoja pääkaupunkiin.
CIA arvioi, että vallankaappaukseen osallistui noin kaksikymmentä upseeria, 2000 sotilasta ja 65 panssarivaunua.
Jälkiseuraukset

Epäonnistuneen vallankaappausyrityksen jälkeen seitsemäntoista väitettyä johtajaa, kuten Osman, teloitettiin ampumalla. Kaikki teloitetut lukuun ottamatta yhtä olivat Majeerteen-klaanin jäseniä, jotka asuvat pääosin Koillis-Somaliassa. Barre käytti vallankaappausta perusteluna vallankaappaukseen osallistuneiden klaanien jäsenten puhdistamiseksi hallituksesta ja armeijasta.
Yksi suunnittelijoista, everstiluutnantti Abdullahi Yusuf Ahmed, pakeni Etiopiaan ja perusti Somalian pelastusrintaman (SSF; myöhemmin Somalian pelastusdemokraattinen rintama, SSDF), aloittaen Somalian kapinan ja lopulta Somalian sisällissodan.
Väite itäblokin osallistumisesta

Barre syytti Neuvostoliiton ja Kuuban kaltaisia itäisen blokin maita vallankaappausyrityksestä, näiden tuettua Etiopiaa Ogadenin sodassa, kutsuen heitä "uusimperialisteiksi".  CIA päätti että Neuvostoliitto ei ollut vallankaappausyrityksen takana, vaikka pyrkivätkin poistamaan Barren. Heti vallankaappauksen jälkeen Somalia aloitti ulkomaisen avun vastaanottamisen Kiinan kansantasavallalta.
Siad Barre noin 1970
Vastavuoroinen opetus

Vastavuoroinen opetus on opetusmenetelmä, jossa opettaja ja oppilaat käyvät keskustelua haastavasta oppikirjan tekstistä. Menetelmässä käytetään lukemisen strategiaa, johon kuuluu selvennysselvennä, ennakointiselvennä, kyselyselvennä sekä yhteenveto.[lähde? ]
Suomen Purjelaivasäätiö

Purjelaivasäätiön toimisto sijaitsee Huolintatalossa Helsingin Länsi-Pasilassa.
Suomen Purjelaivasäätiö (Sail Training Association Finland, STAF) on vapaaehtoistyöhön perustuva organisaatio, joka järjestää purjehduksia erityisesti nuorille. Säätiö perustettiin 1973, mutta sen toiminnan juuret ulottuvat 1940-luvulla toimineeseen Laivastoliittoon.STAF on kansainvälisen Sail Training International järjestön perustajajäsen nro 5. Säätiön neljänkymmenen toimintavuoden aikana on nuorisotyön toiminnan painopiste siirtynyt kohti kuntouttavaa ja nuorison kasvua tukevaa toimintaa.
Vuonna 1992 valmistui säätiön lippulaiva kuunari Helena, joka on saanut julkisuutta Suomen Joutsenen reittejä purjehtiessaan. Talven 2005-2006 aikana Helena purjehtii Joutsenen viidennen matkan vastapäivään Etelä-Amerikan ympäri. Kuunari Helena peruskorjattiin vuonna 2012, purjehdittuaan n.560 000 merimailia kahdessakymmenessä vuodessa. Suomen Purjelaivasäätiö hankki vuoden 2011 lopulla omistukseensa Nautor Swan 65 SY Vahine ketsin, jonka päätarkoituksena on jatkossa vastata talvitoiminnasta mm. Karibian vesillä.